Diari Oficial de la Generalitat Valenciana


Sumari del DOGV 3251, del 27-05-1998 (1998/3976)

RESOLUCIÓ de 7 de maig de 1998, de la Direcció General d’Indústria i Energia, per la qual s’autoritza la línia aèria de transport d’energia elèctrica a la tensió de 20 kV, 4/C.º ET la Lloma-Salt de l’Aigua-la Nucia, al terme municipal de Benidorm, i se’n declara, en concret, la utilitat pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3251

Data del DOGV
:   27-05-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/3976


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 7 de maig de 1998, de la Direcció General d'Indústria i Energia, per la qual s'autoritza la línia aèria de transport d'energia elèctrica a la tensió de 20 kV, 4/C.º ET la Lloma-Salt de l'Aigua-la Nucia, al terme municipal de Benidorm, i se'n declara, en concret, la utilitat pública. [1998/Q3976]
  
Per mitjà de la resolució d'aquest Servei Territorial d'Indústria i Energia, de 26 de març de 1997, es va sotmetre a informació pública la relació concreta i individualitzada de béns i drets afectats per l'esmentada línia elèctrica, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola, SA.
  
Durant el període d'informació pública es va presentar una al·legació de la senyora Ángeles Llorca Llorca en què sol·licitava informació sobre el preu just i la ubicació del suport que ha d'instal·lar-se a la finca, al·legació que va ser contestada per l'entitat beneficiària i es va trametre la informació sol·licitada.
  
Atés que s'han respectat en la major mesura possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions que hauran de determinar-se per mutu acord o mitjançant el corresponent expedient de preu just pel Jurat Provincial d'Expropiacions.
  
En virtut d'això, de conformitat amb allò que s'ha disposat en el capítol III del Decret 2.617/1966, de 20 d'octubre (BOE del 24) i en els articles 52 i 53 de la Llei 40/1994, de 30 de desembre (BOE del 31/12/1994), aquest Servei Territorial d'Indústria i Energia ha resolt aprovar el projecte d'execució i autoritzar a Iberdrola, SA, la instal·lació de la línia aèria de transport d'energia elèctrica a la tensió de 20 kV, 4/C.º ET la Lloma-Salt de l'Aigua-la Nucia, al terme municipal de Benidorm; i declarar-ne, al mateix temps, la utilitat pública, en concret, amb l'establiment, si escau, de les prescripcions següents:
  
Primera
  
En tot moment haurà de complir-se tot allò que s'estableix en el Decret 2.617/1966, d'instal·lacions elèctriques, i també en la Llei 40/1994, d'Ordenació del Sector Elèctric.
  
Segona
  
El termini per a l'execució de les obres i instal·lacions serà de 12 mesos des de la data de l'ocupació real de les finques afectades.
  
Tercera
  
Les instal·lacions que s'autoritzen mitjançant aquesta resolució hauran de realitzar-se d'acord amb el projecte i la resta de la documentació tècnica presentada, i quedaran especificades en les dades bàsiques següents: longitud 760 metres. Conductor CU50. Aïllament cadenes ancoratge i suspensió. Suports metàl·lics.
  
Quarta
  
Els encreuaments especials i les altres afectacions de béns de domini públic es realitzaran de conformitat amb els condicionats imposats pels organismes competents en cada cas.
  
Cinquena
  
Iberdrola, SA, donarà compte de la terminació de les instal·lacions a aquest Servei Territorial per al reconeixement definitiu i l'alçament de l'acta de posada en servei de les instal·lacions, sense el requisit dels quals no podran entrar en funcionament.
  
Sisena
  
L'administració es reserva el dret a deixar sense efecte aquesta autorització en el moment en què es demostre l'incompliment de les condicions indicades com a resultat de la declaració inexacta de les dades subministrades o per una altra causa excepcional que ho justifique.
  
Contra aquesta resolució, que no posa fi a la via administrativa, s'hi pot interposar un recurs ordinari davant de la Direcció General d'Indústria i Energia (carrer de Colom, número 32, 46153 València), en el termini d'un mes, comptador des del dia de la publicació, sense perjudici de la continuació de l'expedient, atesa l'executivitat de la resolució que s'autoritza, perquè així ho estableix l'article 56 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.